《泊雷江》
宋代·董嗣杲

沽酒难浇傀儡胸，风平浪息卧孤篷。
寒知僵舣雷江口，醒落狂吟雪店中。
劳去有身侔病鹤，愁回无耳听哀鸿。
行人那比淮人逸，豆饭藜羹乐岁终。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。